Sewende Krejcir-vennoot aangekeer | Maroela Media
“Welcome Nkanyiso Mafunda (33) is aangekla van sameswering,” het lt.gen. Solomon Makgale, woordvoerder van die polisie in Gauteng, gesê. “Die beskuldigde was na bewering deel van ŉ groep wat saamgesweer het om [polisie] kol. Ximba en [ondersoekbeampte] Paul O’Sullivan vroeër vanjaar te vermoor.”
Die twee mans het Krejcir ondersoek.
“Mafunda is Woensdag in hegtenis geneem na aanleiding van ŉ ondersoek deur die span speurders wat deel is van die Krejcir-ondersoek,” het Makgale bygevoeg.
Die saak is tot 7 April uitgestel waar die man saam met sy medebeskuldigdes sal verskyn.
Die eerste vier verdagtes, Sboniso Miya, Zoduma Biyela, Jacob Nare en Owen Serero is op 9 Januarie in hegtenis geneem. “Een vroulike polisiesersant Nandi Nkosi en Radovan Krejcir is daarna in hegtenis geneem.”
Na verwagting sal nog persone in hegtenis geneem word. -SAPA